’n Beroerte is ’n toestand waartydens die bloedtoevoer na ’n deel van die brein skielik en kritiek afgesny word deur ’n bloedklont (serebrale trombose) of wanneer ’n gebarste aarbloed in die brein lek (serebrale bloeding). Laasgenoemde kom veral voor onder mense met hoë bloeddruk. In beide gevalle word die aangetaste breinselle se funksie geaffekteer.
Aangesien verskillende stelsel en dele van die liggaam deur verskillende areas in die brein beheer word, hang die gevolge van ’n beroerte af van watter deel van die brein geraak is.
Mense herstel gewoonlik maklik van ’n klein beroerteaanval, maar ’n groot beroerteaanval is dikwels noodlottig.
Beroerteaanvalle is meer algemeen onder persone ouer as 55 jaar.
Die simptome van ’n beroerte word soms met dronkheid verwar.
• Skielike ernstige hoofpyn.
• Die polsslag is ernstig.
• Die persoon is gedisoriënteer en verwar, kan selfs angstig wees en huil.
• Lighoofdigheid en moontlike bewusteloosheid.
Die volgende fisiese tekens kan ook voorkom:
• Verlamming van die mond.
• Swakheid of verminderde gevoel in een of albei ledemate en aan die een kant van die liggaam.
• ’n Blosende gesig met ’n droë, warm vel.
• Pupille wat verskillend oop is.
• Verlies van blaas- en dermbeheer.
Die persoon moet sodra moontlik by ’n hospitaal kom..
Etikette: Beroerte , Serebrale bloeding , Serebrale trombose